Diari Oficial de la Generalitat Valenciana


Sumari del DOGV 3667, del 17-01-2000 (2000/242)

ACORD d’11 de gener de 2000, del Govern Valencià, pel qual es dóna publicitat a l’execució de la sentència del Tribunal Superior de Justícia de la Comunitat Valenciana recaiguda en el recurs contenciós administratiu núm. 2/442/1992.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/242


Organisme emissor
:   Conselleria d'Economia i Hisenda

Tipus de document
:   Acord

ACORD d'11 de gener de 2000, del Govern Valencià, pel qual es dóna publicitat a l'execució de la sentència del Tribunal Superior de Justícia de la Comunitat Valenciana recaiguda en el recurs contenciós administratiu núm. 2/442/1992. [2000/X242]
  
El Govern Valencià, en la reunió del dia 11 de gener de 2000, adoptà l'acord següent:
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 2/442/1992, promogut per Convergència Estatal de Metges i Ajudants Sanitaris contra l'Acord de 16 de gener de 1992, del Govern Valencià, pel qual s'establiren les retribucions del personal de la Generalitat per a 1992, i contra les taules retributives del Servasa per a dita anualitat, fitxades en execució del referit acord, ha dictat una resolució, amb data de 14 de desembre de 1999, en què atorga la conformitat a la forma d'execució de la sentència recaiguda en aquest procés judicial i on considera que satisfà el dret de la part actora.
  
Vist que el contingut de la sentència afecta un nombre considerable de treballadors de la sanitat pública que no han sigut directament part en el procés ja que el recurs contenciós administratiu fou interposat per una organització sindical i, també, amb la finalitat d'informar sobre la seua aplicació als centres de gestió dependents de la Conselleria de Sanitat, és convenient donar publicitat als extrems en què s'ha concretat l'execució de la sentència.
  
En atenció d'aquestes consideracions, a proposta del conseller de Sanitat i del conseller d'Economia i Hisenda, el Govern Valencià
  
ACORDA
  
Primer
  
Publicar les quantitats en concepte de complement específic que percebrà el personal al servei de les institucions sanitàries inclòs en els grups retributius que es recullen en l'annex I d'aquest acord. Les quantitats indicades són mensuals i es percebran dotze mensualitats en pagament únic i sense que s'incorpore el seu import al sou dels treballadors.
  
Segon
  
Publicar els increments de l'import del complement específic dels grups retributius que s'indiquen en l'annex II. Les quantitats incloses en l'annex són mensual i el seu import s'incrementarà escalonadament, el 60% a partir del mes de gener del 2000 i el 40% a partir del mes de gener de l'exercici 2001.
  
Tercer
  
Els grups retributius 88 i 92 que no van ser inclosos en l'Acord d'1 de setembre de 1998, del Govern Valencià, percebran la quantitat especificada en l'annex III en pagament únic sense que s'incorpore el seu import al sou dels treballadors inclosos en aquests grups retributius.
  
Quart
  
El personal sanitari no facultatiu que no va exercir l'opció prevista en el Decret 180/1996, de 2 d'octubre, del Govern Valencià, percebrà les quantitats establides per al grup retributiu 93 en proporció a la seua jornada de treball.
  
València, 11 de gener de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Annex I
  
GRUP DENOMINACIÓ IMPORT
  
54 VDG-FEJ Unit. Hosp. 11.000
  
 ATS-DUI SS.CC.
  
 ATS-DUI Equip mòbil
  
91 Fisioterapeuta 6.000
  
90 Comare 11.347
  
87 Supervisor Inf. 3.000
  
92 Prof. Esc. Univ. Inf. 20.000
  
88 Infermer en cap SAU 2.000
  
38 WOT-HPS Cons. Ext. 8.000
  
091 ANV-HFA G1 4.000
  
662 RHS-KXK G2 2.000
  
209 Comare G1 4.500
  
210 Comare G2 2.000
  
113 Fisioterapeuta G1 2.000
  
Annex II
  
GRUP DENOMINACIÓ INCREMENT
  
 TOTAL
  
91 Fisioterapeuta 8.977
  
97 APL-KOL Cons. Ext. 9.028
  
738 PJS-ICH G1. 14.589
  
209 Comare G1 15.775
  
113 Fisioterapeuta G1 12.948
  
86 DUC-KFL Unit. Hosp. 3.186
  
 ATS-DUI SS.CC.
  
 ATS-DUI Equip Mòb.
  
968 FUY-SQK G2 8.157
  
210 Comare G2 8.674
  
114 Fisioterapeuta G2 5.846
  
90 Comare 3.703
  
216 FPB-JHW SS.EE. 3.186
  
776 IFC-ASO SEU 2.186
  
399 TOC-RCY SOU 2.186
  
115 XUA-AJI SEU-SAMU 2.186
  
691 PTH-JFG G3 3.219
  
211 Comare G3 5.612
  
115 Fisioterapeuta G3 2.782
  
87 Supervisor Inf. 2.686
  
88 Inf. en cap SAU 8.935
  
92 Prof. Esc. Univ. Inf. 5.711
  
108 HPN-OVY G4 1.988
  
212 Comare G4 3.469
  
116 Fisioterapeuta G4 642
  
82 Comare Adj. 3.186
  
83 Fisioterapeuta Adj. 3.186
  
84 Adj. Inf. Hosp. 3.186
  
 Adj. Enf. II.AA.
  
202 Coordinador Inf.G2 10.687
  
203 Coordinador Inf.G3 10.564
  
204 Coordinador Inf.G4 11.348
  
La columna «increment total» s'aplicarà escalonadament, i correspondrà un 60% de l'import a l'exercici 2000 i un 40% al 2001
  
Annex III
  
GRUP DENOMINACIÓ IMPORT
  
88 INFERMERA EN CAP SAU 111.264